מדינת ישראל
משרד החינוך 
אגף בכיר, תפעול רכש ולוגיסטיקה
	אגף רכש מכרזים והתקשרויות	
26 אוקטובר 2026

מכרז מס' 21/8.2026 : לפיתוח תשתיות מחקר ופיתוח (מו"פ) ליזמות וחדשנות במערכת החינוך

הבהרה מס' 4

הרינו להודיעכם כי המועד האחרון להגשת ההצעות במכרז שבנדון נדחה ליום 4.11.26, בשעה 11:00.

להלן החלטת ועדת המכרזים מיום 25.10.2026:

1. הוועדה מביעה את מורת רוחה מהתנהלות חוזרת של מציעים, הנמנעים מהעלאת שאלות הבהרה במועד שנקבע לכך, ובוחרים להעלותן באמצעות מכתבים מטעם עורכי דין ימים ספורים לפני המועד האחרון להגשת ההצעות, אף שמדובר בטענות שניתן היה להעלות במסגרת הליך ההבהרות.
1. בענייננו, המועד האחרון להגשת שאלות הבהרה נקבע ליום 18.8.2026 והמועד האחרון להגשת ההצעות נקבע תחילה ליום 20.10.2026 ובהמשך נדחה ליום28.10.2026  חרף פרק הזמן הממושך שעמד לרשות המציעים, בחרו חלקם להעלות טענות באיחור, ללא הסבר מניח את הדעת לשיהוי.
1. הוועדה רואה בחומרה התנהלות זו, הפוגעת בתקינות ההליך המכרזי, בעקרונות השוויון, הוודאות וההסתמכות של יתר המציעים, אשר הקפידו על המועדים שנקבעו. התנהלות זו אף מכבידה על עבודת המשרד, עלולה לעכב את ההתקשרות ולפגוע באינטרס הציבורי. העלאת טענות באיחור, ללא הצדקה עניינית, עשויה להעיד על היעדר שקידה ראויה, ובנסיבות מסוימות אף לעורר שאלות בדבר תום לבו של המציע. עצם הגשת מכתב באמצעות עורך דין אינה מקנה לטענות מעמד מיוחד ואינה מצדיקה פתיחה מחודשת של הליך ההבהרות.
1. על אף האמור, ולמען הזהירות בלבד, מחליטה הוועדה לדחות פעם נוספת את המועד האחרון להגשת ההצעות ליום 4.11.2026 בשעה 11:00 וזאת כדי לאפשר לכלל המציעים פרק זמן נוסף להיערכות, מבלי שיש בכך משום הכרה בצדקת הפניות המאוחרות.

להלן תשובות לשאלות ההבהרה שנשאלו:
	 סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	15.10
	76
	התקבלה שאלה בנושא מחיר המקסימום לאספקת רישיון אחד עבור הפיילוט.
	הבהרה לעניין היקף הרישיונות והתקציב המשוער: יובהר כי הסכום המשוער שנקבע במכרז לרכישת רישיונות, בסך 27,216,000 ש"ח, לא שונה במסגרת התיקון למסמכי המכרז. התיקון התייחס לכמויות הרישיונות הצפויות ונועד להבהיר את מספר הרישיונות הכולל הנדרש, להבדיל ממספר הרישיונות הנדרש לכל פיילוט בנפרד. לפיכך, הסכום האמור היה רלוונטי גם בנוסח המכרז המקורי. כמו כן, בהתאם לסעיף 4.3.5.7.2.1 למכרז, רכישת הרישיונות היא לתקופה של שנה מלאה, כלומר 12 חודשי שימוש לכל רישיון תלמיד.
הבהרה לעניין מחיר הרישיון: המחיר המרבי שנקבע במכרז, בסך 63  ש"ח לחודש למשתמש, לא כולל מע"מ, מבוסס על חקר שוק שערך המשרד, שכלל בחינת מחירי רישיונות של כלים ישראליים ובינלאומיים הנמצאים בשימושו. מדובר בתקרת מחיר לצורכי תמחור, והמשרד אינו דורש ואינו מצפה לרכישת רישיונות במחירים העולים עליה. יצוין כי בהתאם למחירי הרישיונות המופיעים כיום בקטלוג החינוכי שפורסם, המחיר הממוצע של כלל הכלים עומד על 34.6  ש"ח לחודש למשתמש, לא כולל מע"מ, והוא נמוך משמעותית מתקרת המחיר שנקבעה במכרז.
הבהרה לעניין השירותים הנדרשים מהספק: בהתאם לסעיף 4.3.5.1.5 למכרז, במסגרת רכיב רכישת הרישיונות לא נדרש הספק לספק שירותים נוספים מעבר לרכישת הרישיונות עצמם. השירותים הנדרשים לצורך המעטפת הנלווית לפיילוטים יתומחרו בנפרד, ואינם נכללים במחיר הרישיון.
הבהרה לעניין בחירת הרישיונות ומספר הפיילוטים: המשרד הוא שיבחר את הכלים והרישיונות הנדרשים לביצוע כל פיילוט, בהתאם לצרכיו ולמאפייניו. עלות הרישיונות לא תעלה על תקרת המחיר שנקבעה במכרז, בסך 63 ש"ח לחודש למשתמש, לא כולל מע"מ. תקרה זו נועדה, בין היתר, לאפשר למציעים לתמחר את רכיב הרישיונות באופן ברור ומבוסס. כמו כן, מספר הפיילוטים שיבוצעו בכל שנה ייקבע בהתאם לצורכי המשרד ועשוי להשתנות משנה לשנה, אך בכל מקרה לא יעלה על 10 פיילוטים בשנה, בהתאם למספר המרבי שנקבע במכרז.

	2. 
	
	
	התקבלה בקשה לדחות את מועד הגשת ההצעות.
	המועד האחרון להגשת ההצעות נדחה כאמור לעיל.

	3. 
	
	
	התקבלה שאלה לגבי הטווחים שנקבעו עבור תפוקת ימי הסטודיו.
	טווחי המשתתפים בתפוקת הסטודיו (סעיף 4.3.5.5 למכרז: 200 עד 500; 501 עד 1,000; 1,001 עד 1,500 יזמים) יוותרו בעינם, וכך גם מנגנון התמורה: מחיר אחד לתפוקה בכל מדרגה (סעיפים 15.10.3.5.5 עד 15.10.3.5.7).
מחירי המקסימום לתפוקת הסטודיו נקבעו על בסיס תמחור מפורט שערך המשרד מראש, בחלוקה להוצאות קבועות ומשתנות, באותה מתכונת הנדרשת מהמציעים בסעיף 15.10.1 למכרז. 
רכיב כוח האדם תומחר לפי שעות עבודה לכל בעל תפקיד הנדרש בתפוקה, כפול התעריף המרבי לדרגה המתאימה בהודעת תכ"ם ה.8.1.1.1 "תעריפי התקשרות עם נותני שירותים חיצוניים", שאליה מוצמדת התמורה במכרז (סעיף 14.11). לרכיב זה נוספו עלויות הרכש הישיר הנדרשות לביצוע התפוקה.
התמחיר נבחן מול מספר המשתתפים המרבי בכל מדרגה. מבדיקה זו עולה כי מחיר המקסימום בכל מדרגה מכסה את מלוא התשומות הנדרשות בתפוקה, גם בקצה העליון של הטווח. לכן אין יסוד לטענה כי מחירי המקסימום אינם מכסים את עלות התפוקה.
רוב עלות התפוקה אינו תלוי במספר המשתתפים: תכנון וניהול, פיתוח מערכי הסדנאות, ערכות הלמידה והסרטונים, התשתית הדיגיטלית, השיווק, ניהול הסטודיו והדו"ח התמטי. הרכיב המשתנה (מנחי סדנאות לפי המפתח בסעיף 4.3.5.5.1.5, צוות הפקה, תחנות עבודה וקידוד היוזמות) מהווה חלק מוגבל מהעלות. לפיכך, פער העלות בין הקצה התחתון לקצה העליון של כל מדרגה מוגבל, וניתן לתמחרו מראש באופן סביר. 
הבהרות לגבי היקף השירותים בתפוקה. כשם שענינו בהבהרה מיום 15.10.2026 הספק אינו נדרש להעמיד מקום לקיום הסטודיו, אלא לאתרו בלבד כפי שכתוב בסעיף 4.3.5.5.2.1.4.1 . מיתוג המקום, התשתית הטכנית, המסכים ותחנות העבודה נותרים באחריות הספק. צוות המנטורינג (סעיף 4.3.5.5.1.3) יכול לכלול מנטורים מתנדבים מהתעשייה, ההייטק, מערכת הביטחון, הממשל ועולם היזמות. הספק אחראי לגיוסם, להדרכתם ולתיאום מערך המנטורינג (סעיפים 4.3.5.5.2.1.3.3, 4.3.5.5.2.1.5.1 ו 4.3.5.5.2.1.5.2).כיבוד והסעות משתתפים אינם נדרשים במסגרת התפוקה.  מספר המשתתפים המתוכנן בכל סטודיו ייקבע בתכנית העבודה המאושרת (סעיף 4.3.5.5.2.1.1.1), טרם הביצוע ולא יעלה על המספר המקסימלי שנקבע.
אשר לבקשה לפרסם את נתוני המשרד והנחות העבודה (סעיף 36.4 לפנייה): המשרד אינו מפרסם את האומדן ואת תחשיביו. הנחות העבודה המהותיות לתמחור התפוקה פורטו לעיל, והן חלות על כלל המציעים באופן שווה.
לאור זאת הבקשות שהתקבלו, ככל שהן נוגעות לתפוקת הסטודיו, נדחות, בכפוף להבהרות לעיל.

	4. 
	
	
	התקבלה שאלה לגבי שיטת ניקוד אנשי הצוות.
	אין שינוי במסמכי המכרז. שיטת קביעת הניקוד נותנת ביטוי הולם לאיזון בין צרכי המשרד בביצוע השירותים לצורך ליצירת תחרות הוגנת ושוויונית בין המציעים.


                                                                                               	
	בכבוד רב,
אורנה מיטמיגר
מנהלת אגף רכש מכרזים והתקשרויות
